Covid-uitputting is 'n ding. Ek voel dit. En almal met wie ek praat ook. Ek het talle lesersbriewe in my inboks wat dit ook aanroer – 'n hartseer waarop jy nie jou vinger kan lê nie, 'n gevoel van verhoogde stres, isolasie, uitputting, en vrees. Die konstante waaksaamheid wat jou onderkry, die teenstrydige boodskappe van politici, die al hoe sterker stemme van dié wat sê dis alles 'n klug en ons moet net aangaan met die lewe.